钦定古今图书集成/明伦汇编/官常典/第087卷 > 鲁王灵夔
## 钦定古今图书集成/明伦汇编/官常典/第087卷 > 鲁王灵夔

按《唐书》本传：“鲁王灵夔，笃学善草隶，通音律。初王魏，
后王燕，为幽州都督。已而徙王，实封至千户。频历五
州刺史，迁太子太师。垂拱元年，徙相州。坐与越王谋
起兵，流振州，自杀。”

按《旧唐书》本传：“鲁王灵夔，高祖第十九子也。少有美
誉，善音律，好学，工草隶。与同母兄韩王元嘉特相友
爱。贞观五年，封魏王。十年，改封燕王，赐实封八百户，
授幽州都督。十四年，改封鲁王，授兖州都督。二十三
年，加实封满千户。永徽六年，转隆州刺史。后历绛、滑、
定等州刺史，太子太师。垂拱元年，授邢州刺史。四年”，
与兄元嘉子黄公撰结谋，欲起兵应接越王贞父子。
事泄，配流振州，自缢而死。